વિરામ બાદ કોલમ્બિયાએ હકારાત્મક પ્રારંભ કરીને આક્રમણ જારી રાખ્યું હતું. મેચની 71મી મિનિટે રેડામેલ ફાલ્કાઓએ હરીફ ગોલકીપર સિઝેન્સીને મહાત કરીને ટીમને બીજી સફળતા અપાવી હતી. તેની પાંચ જ મિનિટ બાદ જુઆન કુઆડ્રાડોએ પોલેન્ડના બે ડિફેન્ડરને છેક મિડ ફિલ્ડથી મહાત કર્યા હતા અને એકલા હાથે બોલને ગોલ પોસ્ટ સુધી લઈ ગયો હતો. કોલમ્બિયા માટે આગામી મેચ અત્યંત મહત્વની છે કેમ કે સેનેગલ તેના કરતાં વધારે પોઇન્ટ ધરાવે છે અને એ મેચમાં જીતવું કોલમ્બિયા માટે લગભગ ફરજિયાત છે. જોકે સાથે સાથે તેને જાપાન અને પોલેન્ડની મેચ પર પણ નજર રાખવાની છે.